Bamako

Bamako er hovedstaden i Mali og har en befolkning på ca. 1 809 106 (2009). Byen ligger ved Nigerelven i den sørvestlige delen av landet. Bamako er landets administrative sentrum, og er en viktig havneby og et regionalt sentrum for handel. Hovednæringene er tekstiler, bearbeidet kjøtt, fiske og metall. Fiskenæringen i Bamako foregår i elven Niger som renner igjennom byen. Bamako er den største byen i Mali etter befolkning og ble i 2006 estimert til å ha den raskest økende befolkningsveksten i Afrika og den sjette største i verden. Bamako er den syvende største byen i Vest-Afrika bak Lagos, Abidjan, Kano, Ibadan, Dakar og Accra. Navnet Bamako kommer fra språket Bambara og betyr krokodilleelv. 

 Populærkultur 

Bamako fungerer som bakgrunn for en film av samme navn One Angry African Puts Big Money on TrialNew York Times, 11. februar 2007 regissert av Abderrahmane Sissako. Filmen fremstiller en rettssak som tar plass i Bamako, samtidig som den viser det daglige livet i byen. Midt i rettssaken argumenterer de to sidene om hvorvidt det er Verdensbanken, Det internasjonale pengefondet eller muligens korrupsjon som er skyld i de økonomiske problemene i mange afrikanske land. Filmen ble lansert på filmfestivalen i Cannes i 2006, og ble den første vinneren av Europarådets filmpris ved Istanbuls internasjonale filmfestival i 2007.“Bamako”, winner of the first Council of Europe film award in IstanbulCouncil of Europe, press release 235 (2007) 

 Ambassade 
Norge var fra 2017 til 2023 representert med ambassade i Bamako. Ambassaden lå på halvøya Cité du Niger, Bamako.

 Bydeler 
 Hippodrome
 Korofina
 Badalabougou
 Bamako Coura
 Djicoroni
 Baco Djicoroni
 Missira
 Médina Coura
 Bankoni
 Magnambougou

Vennskapsbyer
 Angers, Frankrike
 Bobo-Dioulasso, Burkina Faso
 Dakar, Senegal
 Leipzig, Tyskland
 Rochester, USA
 São Paulo, Brasil

 Referanser 


Kategori:Hovedsteder i Afrika